ISANDA LAUAS
Tere tulemast saatesse!
Mina olen Martti Ojares
ja mu tänane külaline on Tero Salo.
Tere tulemast! - Tänan!
Sa oled veel noor mees.
Su elus on olnud palju asju, millest hakkame rääkima.
Kõigest me selles saates rääkida ei jõua,
aga räägime nii palju, kui jõuame.
Räägi kõigepealt oma lapsepõlvest ja noorusest.
Ma sündisin 1976. aastal Loimaal.
Samas kohas käisin ka mõne aasta koolis.
Siis vanemad lahutasid ja ema lõi uue suhte.
Seejärel kolisime Loimaa valda.
Hiljem sündis noorem vend.
Olime palju koos vanavanematega.
Mingeid piire meil polnud.
Me elus puudusid igasugused piirid.
Sõitsime juba 12-13-aastaselt mopeedide ja autoga.
Juba enne põhikooli tuli mängu ka alkohol.
Algul vaid nädalalõppudel veidi,
aga tasapisi hakkas olukord kontrolli alt väljuma.
Ütlesid, et te elu oli piirideta.
Tavaliselt räägitakse,
et lastel peaksid just olema armastus ja piirid.
Peale seda, kui isa teid maha jättis,
jäi ka armastust sinu suhtes väheseks.
Ootasin mitmeid kordi, et isa mind vanaema juurest ära võtaks,
aga tal oli armukade abikaasa, kes ei aktsepteerinud mind üldsegi.
Asi läks nii kaugele,
et ta ei lubanud mul isegi isa töö juurde minna.
Igatsus isa järele oli suur.
Oleme nüüd hiljem saanud koos olla.
Ka oleme ära leppinud ja andestanud,
nii et selles mõttes on minevik unustatud.
Aga see igatsus ja kaotamise hirm põhjustasid ka muid asju.
Kui alkohol hakkas su elus rohkem võimust võtma,
siis kuidas olid lood koolis käimisega?
Kooliskäik läks allamäge.
See algas siis, kui me vanast kohast uude kohta kolisime
ja ma läksin uude suuremasse kooli.
Suurest soovist teistele meeldida tegin end sealses seltskonnas narriks.
Kooliskäik läks kogu aeg allamäge.
Sa otsisid siis teiste heakskiitu? - Jah.
Ja selle heakskiidu nimel pidid end narriks tegema?
Ehk siis see tühimik, mis su ellu peale mahajätmist tekkis,
mõjutas üsnagi tugevalt su edasist elu
ja alkohol võttis su üle aina rohkem võimust.
Jah. Mingil ajal tuli mängu ka kanep.
Tarbisin aastaid nii alkoholi, kui ka kanepit,
kuid see oli tingitud kas luhtunud suhetest
või millestki muust.
Otsisin lohutust ja tutvatunnet millestki tuntust.
Need haavad, mis sul tekkisid hülgamise tagajärjel,
mõjutasid sind su edaspidises elus ja ka suhetes, mida sul vist oli palju.
Oli.
- Siis aga juhtus su elus alkoholi ja uimastite tagajärjel
midagi vapustavat.
Mu elu läks täitsa sassi
ja ma plaanisin isegi enesetappu.
Töötasin ühe sillainseneri alluvuses Lopijoe sillal.
Kuna kõik oli mu elus luhtunud,
mõtlesin, et parem oleks oma elu ära lõpetada.
Ma ei jaksanud enam nende asjadega võidelda.
Sõitsin autoga silla alla parklasse peitu,
et keegi mind ei näeks.
Ühendasin vooliku auto summuti külge ja juhtisin heitgaasid auto salongi.
Kaotasin teadvuse.
Alles kiirabiautos olles tulin tagasi teadvusele.
Kiirabi või päästeauto juht ütles, et pean tänama kahte meest,
kes olid kaugemal seal parklas oma furgooniga.
Tagantjärgi sain aru, et Jumal saatis oma inglid,
et seda asja katkestada.
Mis roll neil kahel mehel seal oli? - Nad kutsusid abi kohale.
Eeldavasti avasid nad ka mu autoukse ja seiskasid mootori.
- Ja siis helistasid kiirabi kohale? Just.
Mind viidi alguses Rauma haiglasse ja sealt edasi Pori haiglasse.
Mul oli tugev vingugaasi mürgitus.
Sa peitsid oma auto nii ära, et keegi ei näinud. Aga Jumal nägi.
- Aamen.
Sa vist polnud sel ajal veel usklik?
Või kas mõtlesid sellele, et Jumal oli seal?
Olen alati Jumalat uskunud, aga pole selle järgi elanud.
Olen omanud ka teatud määral jumalakartust,
kuigi Ta tundus olevat kuskil kaugel,
aga teadmine Tema olemasolust lõi hea tunde.
Kui palju peale seda läks veel aega, enne, kui juhtus teine vapustav asi?
Sellest läksid mõned aastad.
Oli üks mees, kes "kleepis" end mulle külge.
Isa veel hoiatas mind, et ta on kardetav inimene,
kellega ei tohiks mingitki tegemist teha.
Kuna mul oli meeletu soov olla kõigile meelepärane,
ei osanud ma talle ka "Ei" öelda.
Istusime Loimaal restoranis.
Hiljem läksime ühe mu lapsepõlve sõbra juurde.
Tegelikult oli ta mu lapsepõlves parim sõber,
kes oli kogu aeg olnud koos minuga.
Seal algas see kohutav vägivallatsemine,
mis kestis kogu õhtu vältel.
Kogu lugu lõppes sellega,
et mu sõber suri.
Minagi sain kohtuotsuse, kuigi ma ei osalenud tema tapmises.
Kui sa sellele tagantjärgi mõtled,
siis mille alusel sind kohtus süüdi mõisteti?
Mul olid riietel vereplekid.
Olin kogu selle aja ju seal ja püüdsin vahepeal aidata.
Kui ma veel ei teadnud, kuhu see asi kõik välja viib,
püüdsin peksjale ja sõbrale vahele astuda,
et see olukord võiks siiski laabuda.
- Millise karistuse see peksja sai?
Ka tema sai karistada.
- Sama asja eest? Jah.
Ta sai natuke leebema karistuse.
Kuna polnud teada, kes tegelikult peksis,
saite mõlemad karistada?
Tehnilised asitõendid räägivad küll tema süüdiolekust, aga...
- Mis karistuse sa said? Ma sain eluaegse vangistuse.
- Ja sa oled sellest nüüd 9 aastat ära istunud?
Jah, peaaegu 9 aastat.
Su elus olid veel mõned abielu-laadsed suhted,
mis küll ei toiminud,
aga kui lähenes usklikuks saamise aeg,
juhtus ka selles vallas su elus midagi.
Kuid räägi kõigepealt, kuidas sa vanglas usklikuks said?
Ma sattusin Saranmäe vanglasse, kus olin 2 aastat.
See oli selline nö "tühjendamise" aeg,
kus mu astja sai tühjendatud kõigest sopast ja rämpsust.
See oli minu jaoks sundpeatus ja "Stop!"-aeg.
Edasi viidi mind Kylmäkoski vanglasse.
Mäletan, et olime oma kambaga ühes töökojas.
Üks mees kutsus mind äkki pimedasse nurgatagusesse.
Läksin töökojast ära ja kohtasin uksel pastor Vesa Mäkelät.
Ta kutsus meid Alfa-kursusele, kuhu ka läksin.
Alguses, kui ma Piiblit lugesin, tundus see justkui ajalooraamatuna.
Aga äkitselt tekkis mul selline halleluuja-tunne.
Jumala Sõna hakkas mu sees mõjuma.
Käisin läbi kolm Alfa kursust ja kolm jätkukursust.
See muutis totaalselt su elu? - Jah.
See avas sõna otseses mõttes kõik uksed.
Kuidas su praegune naine kõige sellega seotud on?
See ei toimunud veel Kylmäkoskis, vaid juba Vilppulas.
Räägi sellest.
Kohtusime interneti teel.
Kirjutasime, vahetasime sõnumeid ja helistasime.
Minna palus mul lugeda tema tunnistust.
Lugesin seda ja täitusin kohe Püha Vaimuga.
Ta oli samasugune katkine inimene ja käinud oma eluvanglad läbi.
Paljud inimesed võivad vabaduses olles
olla isegi rohkem vangis.
Kui te täna siia stuudiosse tulite ja ma te paberitega tutvusin,
arvasin, et need pole küll samad inimesed.
Nägin, milline armastus ja kirkus oli te olemustes.
See näitab seda, et olete käinud läbi Jumala kooli
ja sedakaudu liikunud ka edasi. - Jah.
Ja teil on praegu ka kodukogudus. - On.
Räägi sellest.
Olin paar nädalat Ypäjä vanglas.
Olin kogu sealse aja ühe inimese kambris.
See oli minu jaoks liig.
Palusin end tagasi viia Vilppulasse ja saingi sinna.
Ypäjäl tegime algust kodukogudusega "Sinu Kogudus".
See oli kõigile tuttav.
Sõitsin igal nädalal Vilppulast sinna teenistusi pidama.
Aga siis tuli talv peale
ja hakkasime mõtlema, et sinna on liiga pikk teekond.
Ligi 200 km üks ots.
Siis küsisin ühelt valvurilt,
kas ta teab mõnda odavat üürikorterit Vilppulas?
Meil oli plaan võtta Vilppulas üks korter üürile.
See valvur rääkis sellest ka teisele valvurile
ja siis anti mulle ühe Vilppula elaniku telefoninumber.
Tal oli palju üürikortereid.
Ta pakkus alguses ühte vana puust kauplusemaja
koos kinnistuga.
Palvetasin selle eest.
Meie elus on kaasas käinud mingid "künnimärgid".
Need on suunamärgid.
Palvetasime Jumala poole,
et Ta annaks neid "künnimärke", kui see on õige asi.
Läksin vanglas majast õue.
Avasin ukse ja seal olidki need "künnimärgid".
Nii me üürisimegi selle maja.
Meil on maja allkorrusel kasutatud asjade pood
ja ülakorrusel kodukogudus.
See on väga huvitav.
Oled nüüdseks olnud 4 aastat avavanglas.
Mida see praktikas tähendab?
Sest sa oled suutnud luua koguduse
ja suudad koos oma naisega pidada vaimulikke koosolekuid.
Kui palju sul päriselt vaba aega on?
Sest tegelikult oled sa ju vanglas ega saa ju olla kodus?
Ma käin kord nädalas kodus.
Mu abikaasa käib Loimaalt toiduabi toomas.
Saabun koju reedeti umbes kella 4 ajal.
Jagame inimestele toitu, avame poe ja peame kodus teenistust.
Kell 9 õhtul lähen vanglasse tagasi.
Lisaks saan ma veel vanglast puhkusi.
Ka sinu olemine vanglas on suhteliselt vaba.
On.
- Kas sa teed seal ka mingit tööd?
Ma töötasin vangla aias,
kuid nüüd olen 4 aastat töötanud kalmistul.
Sain eluaegse vangina minna ennetähtaegselt tsiviiltöödele.
Jumal on mind õnnistanud kogu selle aja.
Rääkisid, et su südames oli aastaid kibedust,
sest sa arvasid, et sa polnud süüdi.
Aga hiljem suutsid andestada ja hakkasid nägema asju uuel moel.
Rääkisin naiselegi, et tahan selle eest kõiki tänada.
Ennekõike Jumalat.
Kohtuprotsess oli küll selline, et kedagi justkui ära ei kuulatud.
Mul oli see kibedus umbes 2-3 aastat.
Seejärel sain sellest vabaks.
Nüüd elan tänulikkuses, et Jumal on mind sel moel "peatanud".
Täna usun,
et leebemast kohtuotsusest poleks piisanud.
Sa olid justkui konksu otsas,
sest su elu täitsid narkootikumid ja kuritegevus
ja enesehinnang oli ka null.
Mida sa praegu koged -
mida Jeesus sinu ja su naise elus tegi?
Minu ja mu naise puhul
on Ta pidevalt meid üles ehitanud ja tervendanud mineviku haavadest
ning muust valust, mis elus on olnud.
Me käime iga päev nö "Püha Vaimu Piiblikoolis".
Suured muutused toimuvad kogu aeg.
Kui vaadata kasvõi 2-3 kuud tagasi,
siis juba näeb, milline erinevus on tolle aja ja tänase päeva vahel.
Jumal on tegelenud me tervendusprotsessiga.
Sul on kindlasti olnud mingeid imesid või asju,
mille kaudu Jumal on sind edasi viinud?
Jah. Suurim ime on mu abikaasa.
Lisaks olen tänulik kõigi heade asjade eest ka siis,
kui ma veel polnud usklik.
Kasvõi igatsus ja palved abikaasa järele,
mis on nüüdseks täitunud.
Jumal on pannud kokku kaks teiesugust katkist inimest
ja te olete saanud kasvada Jeesuse armastuse sees.
Kui üks teist poleks kogenud selliseid asju,
kas oleksite siis teineteises kinni?
Jumalal on kõik võimalik.
See on seda protsessi palju kergendanud.
Me saame niimoodi teineteist paremini mõista.
Minna on käinud oma vanglad läbi.
Ta pole küll olnud päris vanglas, aga kogenud siiski eluvanglaid.
Kui palju nendes vanglates, kus oled olnud,
on toimunud usklikuks saamisi?
Kõige rohkem oli neid Kylmäkoski vanglas.
Seal oli palju vaimulikku tööd.
Sai palju vaimulikel koosolekutel käidud.
Ka Vilppulas käisid kogudused külas.
Kord nädalas pääsesin sealt ka ühte kogudusse.
Väga head võimalused olid.
Aga kui see kõik on nii vaba,
siis seeei pruugi juhtida vange nö õiges suunas.
Siis hakkab hoopis maailm ahvatlema. - Just.
Kuidas teised vangid suhtuvad usklikesse vangidesse?
Nii palju siiski austatakse, et mingit sellist...
- Kiusamist pole olnud? Ei ole.
Usklikel lastakse üldiselt rahus olla.
Räägime natuke ka sellest,
mida see tähendab, kui noorusajal puuduvad igasugused piirid
nagu rääkisid.
Lisaks veel hüljatus ja kõik muu.
Tänapäeval räägitakse väga palju koolikiusamisest.
- Mis sa arvad, mis võiks olla
sellise massilise koolikiusamise põhjus?
Olen tihti mõelnud, et koolides võiksid olla koolivormid,
et kõik oleksid nö võrdses seisus.
Sest mäletan vähemalt oma noorusajast,
et kiusati just kehvemate ja odavamate riiete pärast.
Kiusati ka siis, kui vanemad lahutasid.
Ma häbenesin oma vanemate lahutust.
Täiskasvanuna sain teada,
et paljudes teisteski peredes lahutati,
aga kooli ajal kujutasin ette, et teistel kõigil on terved pered.
Laps on selliste kinnisideede suhtes üsna tundlik.
Ütlesid ka, et oled taastanud suhted oma isaga.
Jah. Isa käis minuga ka mõnes perelaagris kaasas.
Käisime ka ise Kylmäkoskist Vilppulasse.
Kui olid narkomaailmas, käisid "ostureisil" ka siin Sörnäises.
- Jah.
Käisid Helsingist narkootikume toomas.
Olen lugenud, et narkootikume saab täitsa vabalt ja lihtsalt.
Kas on nii?
Päris täpselt ei tea. - Just tänapäeval siis.
Tänapäeval tarvitatakse uimasteid juba keskkooliski,
mida meie ajal ei olnud.
See on ju kohutav olukord, kui seda nii palju pakkumisel on.
See teeb muret, et tänapäeval võib seda kergesti interneti teel osta.
Kuidas need kohale tulevad? Kas posti teel või kuidas?
Seda ma ei tea.
Kui mina narkootikume tarvitasin, polnud nutitelefone veel olemas.
Või olid esimesed alles tulemas.
Tänapäevane narkokaubandus on vist üsna karm mäng.
Jah.
See, mida ise selle raames kogesin,
siis ega kellestki seal lugu küll ei peeta.
- Aetakse ainult raha taga.
Sest kui inimene on sellest sõltuvuses,
on ta narkootikumide saamiseks valmis kas varastama
või ükskõik, mida tegema.
Mäletan üht head sõpra,
kes oli mu sõber ka enne narkootikumide tarbimist.
Ta tõi mu korterisse mingi dokumendi ja rahad, et ma need ära peidaksin.
Ta käis öösiti vargil.
Aga ta oli nii tubli, et hoiatas ette.
Uimastite tarbimine on kiiresti kasvanud.
Juba räägitakse ka narkoainete lubamisest
ja piirangute leevendamisest.
Kui aga anda sõrm, võetakse kogu käsi.
Jah. Tasapisi nii ongi.
- Vajatakse üha tugevamaid aineid.
Mul seda isegi polnud,
aga see jätab su elu kuidagi seisma ja sa tunned end vaesena.
Ja sa ei suuda enam isegi ette kujutada,
et võiksid elus midagi korda saata.
Samas pean tõdema, et mu isa on rahul, et olen vanglas.
Algul oli mu vanematel ja vennal suur mure, kuhu olen minemas.
Millised unistused on sul ja su naisel tulevikuks,
kui teil on suur tahe rääkida Jeesusest?
Usaldame selles osas Jumalat.
Ehk siis olete valmis tegema seda, mida Püha Vaim ütleb?
- Jah.
Enne saadet rääkisid veel sellest,
et kui keegi oleks su nooruspäevil tulnud sulle Jeesusest rääkima
ehk siis evangeliseerima seal, kus olid,
oleksid juba varem usklikuks saanud.
Kohe kindlasti.
Oleksin näinud seda inimestevahelist armastust,
mis tuleb Jumalast.
Samuti hoolimist.
Kuid ma ei kohanud kedagi sellist.
Nii on see olnud mu südameasi ja murekoht
peale mu usklikuks saamist,
et Jumal ei tule seal esile, kus on uskmatud
ja kuhu peaks rõõmusõnumit viima.
Aga nüüd on sul ja su naisel selge tahe seda edasi viia. - On.
Ja kodukoguduses,
millest võib tulevikus saada valitsev koguduse mudel,
on uksepakk madalam.
Nii on. Seetõttu on meil ka see kasutatud asjade pood ja toiduabi,
mis räägivad iseenda eest.
Nüüd aga võiksid öelda vaatajatele, mis sul südamel on.
Oled sa millises olukorras tahes -
kas vanglas, "eluvanglas" või kus iganes,
kutsu Jumal oma ellu.
Usu, et saad omad patud andeks.
Võta Jumal oma elu Issandaks ja anna oma elu Jeesusele.
Palun veel,
et kogudused tuleksid välja inimeste sekka rõõmusõnumit jagama.
Tähtis on, et inimesed võiksid kuulda seda seal, kus nad liiguvad.
Seda peab edasi andma.
Samuti on võtmeks regulaarne palve,
mis avab hingevaenlase kindlused. - Aamen.
Aitäh Tero, et olid selles saates.
Palvetagem selle eest,
et saaksid peagi vabastava kohtuotsuse,
et saaksid seda tööd koos naisega edasi teha
ja rääkida Jeesusest ning Tema headusest.
- Aamen.
Õnnistusi teile ja aitäh tulemast! - Aitäh teilegi!
Kui soovid toetada Eesti TV7 tööd, helista 900 1770 (kõne hind 10 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa